[{"text_idx": "#000026", "text": "Mae\u2019n dadlau na ddylai Cymru byth ennill annibyniaeth oni bai bod pob un person yn y wlad eisiau hynny \u2013 wedi\u2019r cwbl meddyliwch am y tristwch y byddech yn ei achosi i\u2019r un person sydd eisiau aros yn rhan o\u2019r Deyrnas Unedig. Mae\u2019r cyfaill felly wedi llwyddo i ddefnyddio\u2019r foesoldeb idiotaidd yma i roi feto iddo fo ei hun ynglyn a dyfodol cyfansoddiadol y wlad mae\u2019n dewis byw ynddi."}, {"text_idx": "#000028", "text": "'Dydi ceisio cau dadl ynglyn a hel biniau, ad drefnu ysgolion, neu newid strwythur cyflogaeth ar sail 'moesoldeb' sydd wedi ei dynnu o nonsens o syniadaeth sydd yn ei thro wedi ei gwreiddio yng ngwacter ystyr y Gymru gyfoes ddim yn briodol \u2013 nag yn wir yn foesol. Cyfaddefiad o fethiant i gynnal dadl wleidyddol ydi gadael y maes gwleidyddol a cheisio ymladd ar dirwedd moesol hynod amheus."}, {"text_idx": "#000047", "text": "Daw hyn a ni\u2019n ol at y ddilema greiddiol sy'n codi o gwestiwn Guto \u2013 a fyddai\u2019n well seilio ymgyrch o blaid mwy o ddatganoli ar sail gwrthwynebu\u2019r Toriaid \u2013 y profiad hir o lywodraeth Doriaidd oedd yn gyfrifol am ganlyniad 97 heb amheuaeth - neu a fyddai\u2019n well ceisio cael consensws (sy\u2019n cynnwys llawer o Doriaid) i hyrwyddo\u2019r ddadl mai mwy o ddatganoli ydi\u2019r ffordd fwyaf effeithiol o reoli Cymru?"}]